**A L P E**

*Klagenfurt – Heligenblut* – *GrossGlockner - Innsbruck – Zugspitze - Bodensee - Vaduz – Trento*

879-2023

|  |  |
| --- | --- |
| **27.09.**  **srijeda** | Polazak u 6,30 iz Sukoišanske ulice u Splitu. Vožnja prema Zagrebu i dalje prema Ljubljani i Villachu. Po dolasku šetnja uz Worthersee, najtoplije jezero u Austriji, sa ljetnim temperaturama i do 26 stupnjeva. Slobodno vrijeme za odmor i osobne programe. Ukrcaj u autobus i polazak prema ***Klagenfurtu***, glavnom grada pokrajine Koruške. U pratnji voditelja putovanja pješački razgled grada osnovanog još 1246 godine. Slobodno vrijeme za osobne programe. Polazak prema hotelu, prijava i smještaj. Večera. Noćenje. |
| **28.09.**  **četvrtak** | Doručak. Odjava iz hotela. Polazak prema šarmantnom planinskom mjestu ***Heligenblut*** koje je smješteno u središnjem dijelu Istočnih Alpi. Mjestom dominira gotička hodočasnička crkva posvećena sv. Vincentu iz Saragosse. Crkva čuva fiolu svete krvi koju je 914. god. iz Hagie Sofie u Konstantinopolju donio danski vitez Briccius. Kraće zaustavljanje te nastavak vožnje kroz nacionalni park *Hohe Tauern* prema Franz Josefs Hoehe, gdje se na 2340 m.n.m. nalazi vidikovac sa prekrasnim pogledom na najviši vrh Austrije – ***GrossGlockner*** (3789 m). Šetnja promenadom kojom je šetala i austrijska imperatorica Elizabeta-Sissi te slobodno vrijeme za kavu i kolač na Belvedereu s pogledom na planinski krajolik. Nastavak vožnje prema ***Innsbrucku***, glavnom gradu Tirola, poznatom još pod nazivom „srce Alpa“. Po dolasku pješački razgled grada čiji spomenici svjedoče o bogatoj povijesti: *Hofburg* – carska palača i glavna zgrada stambenog kompleksa koju su koristili Habsburgovci, *Zlatni krović* – najpoznatija znamenitost grada čiju je gradnju inicirao car Maksimilijan I, *Katedrala sv. Jakova* iz 18.st građena u barokom stilu,…. Nakon razgleda odlazak do hotela, prijava i smještaj. Kraći odmor te ukrcaj u autobus i odlazak u tradicionalni tirolski restoran na večeru uz program tirolskih jodlera. Povratak u hotel. Noćenje. | | |
| **29.09.**  **petak** | Doručak. Odjava iz hotela. Polazak autobusom do nedalekog Garmischa, gdje se rijetkim primjerkom željeznice na zupčasti pogon vozimo do najvišeg vrha Njemačke – *Zugspitzea* (2990 m.n.m.) odakle se pruža prekrasan pogled na okolne alpske vrhunce. Poslijepodne polazak prema jezeru *Bodensee* i gradu ***Bregenz***, glavnom gradu pokrajine Vorarlberg. U antičko doba na tom prostoru je bilo rimsko naselje Brigantium, koje je do 4.st bilo važna rimska utvrda. Bregenz još uvijek ima ostatke svojih [srednjovjekovnih](https://hr.wikipedia.org/wiki/Srednji_vijek) [bedema](https://hr.wikipedia.org/w/index.php?title=Bedem&action=edit&redlink=1) iz [13.st](https://hr.wikipedia.org/wiki/13._stolje%C4%87e). i [toranj](https://hr.wikipedia.org/wiki/Toranj) s [kapelom](https://hr.wikipedia.org/wiki/Kapela) sv. Martina iz 14.st., a poznat je po ljetnim priredbama koje se organiziraju na jezeru. Šetnja gradskim središtem i slobodno vrijeme do polaska prema hotelu. Prijava i smještaj u hotel. Večera. Noćenje. | | |
| **30.09.**  **subota** | Doručak. Odjava iz hotela. Polazak prema *Lichtensteinu*, zaboravljenoj kneževini u Alpama. Posjet glavnom gradu ***Vaduzu*** te šetnja glavnom ulicom pored Kunstmuseuma, zgrada Vlade i Parlamenta do Katedrale. Kraće slobodno vrijeme. Nastavak vožnje kroz Alpe do doline rijeke Adige i vrtova *Trauttmansdorff*. Obilazak botaničkog vrta s oko 80 vrsta vrtova, od talijanskih do engleskih, šume američke i azijske četinjače, nasada lavande, najsjevernijih talijanskih maslinika, japanskih kišnih šuma,… Ukrcaj u autobus i polazak prema Trentu. Prijava i smještaj u hotel. Večera. Noćenje. | | |
| **01.10.**  **nedjelja** | Doručak. Odjava iz hotela. Odlazak u pješački razgled ***Trenta***, glavnog grada pokrajine Trentino. Upravo u ovom gradu su održani slavni tridentski koncili u 16. st.. Šetnja gradskim jezgrom: Piazza Duomo, Palzzo Pretorio, romaničko-gotička katedrala San Vigilio, crkva Santa Maria Maggiore, . . . Slobodno vrijeme za osobne programe. Ukrcaj u autobus i polazak prema Sloveniji i Hrvatskoj uz kraća stajanja na putu. Dolazak u Split u kasnijim večernjim satima. | | |

**CIJENA ARANŽMANA:**

|  |  |
| --- | --- |
| Uplata rezervacije: **30,00 eur / 226,04 kn** | 32 – 36 putnika **– 655,00 eur / 4.935,10 kn** |
| Nadoplata za 1/1 sobu: na upit | 27 - 31 putnika  **– 675,00 eur / 5.085,79 kn** |
| Mogućnost obročne otplate | 22 – 26 putnika **– 695,00 eur / 5.236,48 kn** |

**Program uključuje:** prijevoz autobusom turističke klase na navedenim relacijama, smještaj u hotelima 3\* / 4 \* u mjestima/okolica Klagenfurta, Innsbrucka, Bergenza i Trenta na bazi 3 polupansiona i jednog noćenja sa doručkom, večeru u tirolskom restoranu sa folklornim programom, vožnju željeznicom, ulaznicu za Trauttmansdorff vrtove, troškove autocesta i parkinga, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja, organizaciju putovanja

**Program ne uključuje:** ulaznice za kulturno povijesne spomenike i muzeje koji nisu predviđeni planom razgleda, obroke koji nisu navedeni programom, karte javnog gradskog prijevoza, troškove osobne prirode

**Preporuka:** uplata police osiguranja od rizika otkaza putovanja: 21,00 eur/158,22 kn ( plativo isključivo kod uplate rezervacije)

**PUTOKAZI SPLIT, Mažuranićevo šetalište 14, tel: 021 455-038, R.V. 9,00 – 13,00 sati**

**mob: 099/26 424 26, www.putokazi-split.com; e-mail: ratka@putokazi-split.com**

ID COD: HR-AB-21060271971